Coma

:*Este articlo tracta la *'nava** como antigo concepto cheografico con diferents matices. Pa atros usos de la parola vaiga a **nava (desambigación)**; ta la coma como signo de puntuación, se veiga **Coma (puntuación)**; y ta l'estau medico de coma se veiga **Coma (medicina)**.''

Una **coma** u **nava*' ye una [[plana]] situada en un zona montanyosa y rodeyada d'elevacions.

== Cheomorfolochía ==
=== Navas como poljes ===


En zonas karsticas d'o [[Sistema Iberico]] as "navas" gosan coincidir con [[polje]]s, manimenos en atras zonas d'a [[Peninsula Iberica]] "nava" puet corresponder a [[prau]]s u [[paúl]]s. En as navas que corresponden a poljes a presencia de l'augua sotorrana a man d'a [[superficie]] permite o desarrollo de zonas paulencas un por o menos d'una vechetación mes verde y mes desichent d'humidat edafica que en os terrenos d'arredol.

=== Comas como combes ===



En francés o cognato de "coma" ye *combe* y a part d'estar una palabra d'uso corrient indicadora d'una topografía, s'ha convertiu en un tecnicismo cheolochico amprau por o castellano. As *combes* corresponden a vals esnavesadas por o eixe d'un [[anticlinal]] y rodeyadas por [[cinglo]]s u [[ralla (cheomorfolochía estructural)|ralla]]s correspondients a materials duros que quedan en os [[flanco (pliegue)|flanco]]s de l'anticlinal. Son frecuents en o [[releu churasico]].

== Etimolochía y toponimia ==
A palabra "coma" se troba en a [[parlas altoaragonesas|parla]] viva d'a mitat oriental de l'[[Alto Aragón]] (u por o menos en a [[toponimia aragonesa|toponimia]]), y se documenta ya en [[1015]] como elemento romanz en o [[latín medieval#O latín medieval en Aragón y Navarra|latín medieval]] escrito en [[Aragón]]:


"Coma" ye a evolución de *CUMBA* palabra [[idioma galo|gala]] presa por o latín seguindo a [[lei fonetica]] -MB- > -m- d'a [[fonetica aragonesa]] como en *UMBILICU* > *melico*; por o suyo [[celtismos en aragonés|orichen celta galo]] se da en [[luengas galorromanicas]] mugants con l'aragonés como l'[[idioma catalán|catalán]] y [[idioma occitán|occitán]]; en occitán tamién se diz *comba*, forma que tamién trobamos en [[idioma arpitán|arpitán]] (visible en *Comba de Savoué*, a "[[Coma de Saboya]]"), y pareixiu a lo francés *combe*. A part de documentar-se en [[Ribagorza Alta]] y a [[Val de Tena]] con o significau de plana u depresión entre montanyas, en o [[Viello Sobrarbe]] ye replegau con o significau de "plana en una costera" u "replan".

A palabra con [[diminutivo -et]]a "cometa" significa "zona plana en meyo d'o mont" en [[aragonés de Sierra Ferrera|Baixo Penyas]] y "plana con una [[calvera (puesto sin árbols)|calvera]] en meyo d'a [[selva]]" en [[aragonés chistabín|chistabín]].

"Nava" ye una [[palabra]] d'orichen prerromano que [[Joan Coromines]] considera d'orichen [[sorotaptico]] y ye present encara en [[idioma castellano|castellano]] actual.

Como derivau de "nava" a palabra "[[navallo]]" con [[sufixo -allo]] expresa una [[basa]] u [[basón]] que replega l'augua de plevia bel tiempo y a on puede abrevar o [[bestiar]].

=== Toponimos con coma y derivaus ===

Un toponimo destacable derivau de "coma" ye "[[Comachibosa]]. Bi ha toponimos con "coma" por tota a mitat oriental de l'[[Alto Aragón]] tan a l'ueste como [[Orós Alto]] (a on veyemos *A Coma*), u o [[Sobremont]]. Cerca d'a [[boquera]] d'o [[río Xate]] en o [[río Ara]] y amán de [[Saruisé]] bi ha un puesto dito *As Comas*. En a [[val d'Ebro]] "coma" se troba como microtoponimo tan a o sud como [[Azuara]].

=== Toponimos con nava y derivaus ===
Se troba muito a sobén en a toponimia d'o [[Sistema Iberico]] y d'a [[Meseta Central]], en zonas actualment castellanoparlants pero que en o pasau tamién se i charraban atras luengas como l'[[idioma aragonés|aragonés]], o [[idioma mozarabe|mozarabe]] u l'[[astur-leyonés]]. [[Nava (Asturias)|Nava]] ye una localidat d'[[Asturias]]. En [[idioma basco|basco]] a palabra "nava" orichinó o toponimo *Navarra*, rebasconizau dende o castellano como *Nafarroa* u *Naparroa*.

En l'antigo dominio de l'aragonés os toponimos en "nava" corresponden sobre tot a l'[[aragonés d'as comunidaz aragonesas]], estando poco comuns en o [[Pireneu]] u [[Prepireneu]]. Un puesto d'o Sistema Iberico con muitos toponimos con "nava" documentaus dende a [[Edat Meya]] y que corresponden a [[polje]]s ye o [[Naixedero d'o Tacho]]. En la zona Prepirenenca tenemos macrotoponimos como "[[Nabal]]", "[[Navardún]]" y "[[Navarra]]" que son interpretables a partir de "nava".

A palabra "[[navallo]]" se troba tal y quiento en a [[toponimia aragonesa]] de puestos a on l'[[Aragonés de la val d'Ebro|aragonés d'a Val d'Ebro]] desapareixió fa sieglos como [[Azuara]], [[Blesa]], [[Loscos]], [[Moyuela]], [[Muniesa]], [[Novallas]], [[Plenas]] y [[Villanueva de la Uerba]], y como *navajo* en la zona de l'[[aragonés d'as comunidaz aragonesas]] y d'as [[aragonés d'as Comarcas Churras|comarcas churras]], remontando-se a *navacho*. En as comarcas churras trobamos o macrotoponimo actual [[Navajas]] que se remonta a [[Navachas]]. Os toponimos *navazo* d'a [[Sierra d'Albarracín]] y [[Rincón d'Ademuz]] y as suyas comarcas representan un cambio de sufixo documentau ya en a [[baixa Edat Meya]] y común con o castellano de muitas zonas. En o dominio [[galaicoportugués]] bi ha muitos toponimos con *navalho* u *navallo*, o mesmo que en o dominio [[astur-leyonés]] *navayu* u *navachu*.

== Referencias ==


== Bibliografía ==
* [[Javier Terrado Pablo]]. *La lengua de Teruel a fines de la Edad Media''. Instituto de Estudios Turolenses, 1991.

## Se veiga tamién
*Cerro.
*Corona.
*Cuello.
*Navallo.
*Plana.
*Polje.
*Sierra.
*Val.